સુરતમાં બુધવારે રાતથી શરૂ થયેલો વરસાદ ગુરુવારે પણ ચાલુ રહ્યો હતો. વરસાદને કારણે શહેરના અનેક વિસ્તારોમાં પાણી ભરાઈ ગયા હતા. વરસાદને કારણે સચિન જીઆઈડીસી પોલીસ સ્ટેશનમાં પણ પાણી ભરાઈ ગયું હતું. જેમાં જપ્ત કરવામાં આવેલા વાહનો વરસાદી પાણીમાં ડૂબી ગયા હતા. રેસ્ક્યૂ માટે ફાયર બ્રિગેડની ટીમ બોલાવવી પડી હતી. વરસાદને કારણે સુરતમાં અનેક વૃક્ષો પણ ધરાશાયી થઈ ગયા હતા. તો અમુક જગ્યાએ દીવાલો ધરાશાયી થયાના સમાચાર મળી રહ્યા છે.